stanford-oval/wikipedia huggingface dataset:
זכויות להט"ב בליכטנשטיין
הכרה במערכות יחסים חד מיניות

בשנת 2001 החלה הרשימה החופשית, אחת משלוש המפלגות הפוליטיות במדינה, לעבוד על טיוטה לחוק שותפות חד מינית. העיתון התקבל על ידי הלנדטאג ונמסר לממשלת ליכטנשטיין. הצעת חוק השותפות הרשומה נדחתה על ידי הפרלמנט בקיץ 2003. הצעה חדשה של הרשימה החופשית אומצה על ידי הלנדטאג ברוב של 19 קולות בעד מול 6 מתנגדים ב-24 באוקטובר 2007. שרת המשפטים אורליה פריק הציגה את טיוטת הצעת החוק עבור השותפות הרשומה באפריל 2010. ב-23 בנובמבר אישרה הממשלה את הנוסח הסופי של הצעת החוק. ב-16 בדצמבר 2010 אושר על ידי הלנדטאג בקריאה ראשונה, ועבר את הקריאה השנייה שלו ב-16 במרץ ופורסם ב-21 במרץ 2011. הארגון השמרני "Vox Populi" הודיע על כוונתו לכפות משאל עם בעניין. על פי החוקה, לארגון היו כ-30 יום לאסוף לפחות 1,000 חתימות עבור כך. משאל העם נערך ב-17 וב-19 ביוני 2011. בסיומו, נקבע כי רוב של 68.8% מהמצביעים אישרו את החוק, שנכנס לתוקף ב-1 בספטמבר 2011.
החל מ-1 בינואר 2017 שותפים רשומים רשאים לרשום "שם" משותף כשווה ערך ל-"שם משפחה" של זוגות נשואים. סקר שנערך באותה שנה על ידי "Liechtensteiner Vaterland" מצא תמיכת רוב בהכשרתם של נישואים חד מיניים בליכטנשטיין, בשיעור של 69%.
בשנת 2018, זוג הומוסקסואלים הגיש תביעה לבית המשפט בטענה שאיסור הכרה בנישואים חד מיניים בליכטנשטיין הוא הפרה של האמנה האירופית לזכויות אדם וחוקת ליכטנשטיין. למרות שבית משפט של הערכאה הראשונה פסק תחילה עבור בני הזוג, בית המשפט המדיני (StGH) קבע בספטמבר 2019 כי איסור נישואים חד מיניים אינו מנוגד לחוקה. עם זאת, בית המשפט הגיע למסקנה כי מספר הוראות של חוק השותפות משנת 2011 הן מפלות, במיוחד הוראותיו האוסרות על שותפים אזרחיים לאמץ את ילדיהם החורגים (מה שידוע כאימוץ חורג).
הורות ואימוץ

רווקים ללא קשר לנטייה מינית רשאים לאמץ בליכטנשטיין, אם כי אין הכרה באימוץ משותף על ידי זוגות חד מיניים. בספטמבר 2019, הורה בית המשפט החוקתי לממשלת ליכטנשטיין לבדוק התרות אימוץ ילדים חורגים עבור שותפים אזרחיים. מאז יוני 2021, ישנה הכרה באימוץ חורג על ידי זוגות חד מיניים.
הגנות מפני אפליה

ב-22 בפברואר 2005, בעקבות ארגון מחדש של המחלקה, הוטל על המחלקה לשוויון הזדמנויות לכלול אפליה על רקע נטייה מינית בתחום אחריותה.
חוק התקשורת שנחקק באוקטובר 2005, מצהיר כי תוכן תקשורתי ייחשב בלתי חוקי אם הוא מסית או תומך באפליה על רקע גזעי או אתני, מין, דת, גיל, מוגבלות או נטייה מינית.
מאז 1 באפריל 2016, הטרדה והסתה לשנאה על רקע נטייה מינית נאסרה שעונשה עד שנתיים מאסר. סעיף 283 (1) לחוק העונשין קובע באומרו כי,
"כל אדם ייענש במאסר של עד שנתיים אשר מסית בפומבי לשנאה או אפליה כלפי אדם אחר או כל קבוצת אנשים על רקע גזעו, שפתו, לאום, מוצא אתני, דת, אידאולוגיה, מין, נכות, גיל או נטייה מינית".
סעיף 283 (6) לחוק העונשין אוסר על אפליה במתקנים ציבוריים על רקע נטייה מינית בין היתר.
תרומת דם

גברים המקיימים יחסי מין עם גברים (MSM) בליכטנשטיין נאסרים לתרום דם נכון לשנת 2021.
תנאי חיים

ארגון הלהט"ב הליכטנשטייני, "Flay", נוסד ב-1998, ומארגן פעילויות חברתיות באזור המשולש בין ליכטנשטיין, פורארלברג ועמק הריין השווייצרי.
פרטיות וזכויות הפרט נחשבות כנכסי יסוד של החברה בליכטנשטיין. אפליה גלויה וציבורית נגד להט"ב נדירה ביותר וכמעט לחלוטין בלתי נשמעת אם בכלל. למרות המוניטין של ליכטנשטיין כאומה קתולית שמרנית, היחס לזוגות חד מיניים ותושבי להט"ב דומה מאד להטרוסקסואלים והם נהנים מקבלה רחבה. לעיתים קרובות ליכטנשטיין מוצגת כ-"משפחה ענקית שבה כולם מכירים את כולם ומתעסקים בעניינים שלהם עם מעט התערבות מאחרים". בין היתר בשל האוכלוסייה המצומצמת, אין ברים או מקומות ספציפיים לתושבי להט"ב.
טבלת סיכום

| --- | --- |
פעילות הומוסקסואלית חוקית:  (מאז 1989)
גיל הסכמה שווה לזוגות הטרוסקסואלים (14):  (מאז 2001)
חוקים נגד אפליה בתעסוקה: 
חוקים נגד אפליה במתן סחורות ושירותים:  (מאז 2016)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2016)
נישואים חד מיניים: 
הכרה בזוגות חד מיניים (איחוד אזרחי, שותפות לחיים):  (מאז 2011)
אימוץ משותף של זוגות חד מיניים:  (מאז 2023)
אימוץ ילד חורג על ידי זוגות חד מיניים:  (מאז 2021)
אימוץ על ידי יחידים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאיים לתרום דם:  (מאז 2022)
הערות שוליים

↑  Regierung des Fürstentums Liechtenstein: News, web.archive.org, ‏2011-07-22
↑  Partnerschaftsgesetz von Regierung verabschiedet, Vaterland online
↑  Rheinpool, Nachrichten vom Liechtensteiner Volksblatt, dem Bündner Anzeiger und der Rheinzeitung - News, Vaduz, Schaan, web.archive.org, ‏2016-03-06
↑  Landtag einhellig für Partnerschaftsgesetz, Vaterland online
↑  Polizei nimmt in Buchs Alko-Lenkerin fest - Region, Liechtensteiner Volksblatt (ב־)
↑  Partnerschaftsgesetz: Doch noch Widerstand, Vaterland online
↑  Umfrage: Soll auch in Liechtenstein die Ehe für alle kommen?, Vaterland online
1 2  Lukas und Dario wollten heiraten, dürfen aber nicht, Vaterland online
↑  Liechtenstein: Totalverbot der Adoption durch gleichgeschlechtliche Paare verfassungswidrig, queer.de (ב־)
↑  StGB | Lilex - Gesetzesdatenbank des Fürstentum Liechtenstein, www.gesetze.li
↑  FLay.li | Verein für LGBTIAQ+ | Liechtenstein, FLay.li (בגרמנית)
↑  Gay Life in Liechtenstein - GlobalGayz, www.globalgayz.com
חולדת ענן חיוורת

| חולדת ענן חיוורת |
| --- | --- |
 חולדת ענן חיוורת
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: חולדת ענן
מין:: חולדת ענן חיוורת
שם מדעי
 Phloeomys cumingi ‏וטרהאוס, 1839
תחום תפוצה


חולדת ענן חיוורת (שם מדעי: Phloeomys cumingi) הוא מין מכרסם ממשפחת העכבריים המהווה את המין הגדול ביותר במשפחתו. מין זה אנדמי לאי לוזון שבתוך הפיליפינים. לצד חולדת הענן הצפונית (Phloeomys pallidus) מאותו האי, הם המינים היחידים של הסוג חולדת ענן.
המכרסם למרות שמו איננו חולדה אמיתית אך מראהו וגודלו מדמים אותו לחולדה. אורכו מגיע ל-44–48 ס"מ, אורך הזנב 32–35 ס"מ ומשקלו 1.45-2.1 ק"ג בממוצע. צבע החולדה חום בהיר ושחור והיא בעלת זנב ארך העוזר לאיזון. החולדה היא מטפסת מיומנת החיה בין הענפים וחללי גזעים. היא יוצאת בעיקר בלילות לחפש מזון. לרוב היא חיה בבדידות או בזוג עם צאצאים אך לעיתים נמצאים בקבוצות יותר גדולות.
החולדה ניזונה בעיקר מעלים אך תגוון גם בפירות שונים. שיניה הגדולות עוזרות לה לתלוש אותו מהעץ. היא אוכלת גם מוצרים חקלאיים כמו בטטות ופירות שאיוט.
היא ממליטה גור יחיד בשנה, בעיקר בעונת הגשמים המאוחרת (בין יוני לדצמבר) והוא נאחז באימו בפטמותיה וכך היא עוברת כשהוא לצידה.
חולדה זו נמצא בסכנה בטבע עקב פגיעה ביערות ועקב ציד לשם תרופות עממיות. פרטים בשבי הגיעו כבר לגיל 13 שנה, חיים ארוכים מאוד ביחס למכרסם.
חולדת הענן החיוורת מסווגת כמין פגיע, בשל ציד למטרות מזון ובשל פגיעה בבתי הגידול שלה.
הערות שוליים

↑  חולדת ענן חיוורת באתר הרשימה האדומה של IUCN
חולדת ענן

| חולדת ענן |
| --- | --- |
 חולדת ענן צפונית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: חולדת ענן
שם מדעי
 Phloeomys ‏וטרהאוס, 1839
תחום תפוצה


חולדת ענן (שם מדעי: Phloeomys) הוא סוג מכרסמים ממשפחת העכבריים בתוכו שני מינים שהם הגדולים במיני המשפחה. הם אינם חולדות אמיתיות ושניהם מינים שוכני עצים החיים רק באי לוזון שבאיי הפיליפינים.
החולדות יכולות להגיע לאורך 48 סנטימטרים ולשקול מעל 2 קילוגרם במין חולדת ענן חיוורת. הם בעלי זנב ארוך העוזר להם לשמור על שיווי משקל. הם ניזונים בעיקר מעלים, פרחים ופירות שונים.
מינים

חולדת ענן חיוורת (Phloeomys cumingi)
חולדת ענן צפונית (Phloeomys pallidus)
חימר פורי

חימר אסטבן פורי מחייה (בספרדית: Jimer Esteban Fory Mejía; נולד ב-24 במאי 2002 בסנטנדר דה קיליצ'או שבקולומביה) הוא כדורגלן קולומביאני המשחק בעמדת הקשר בקבוצת דפורטיבו פריירה מליגת העל הקולומביאנית, בהשאלה מאתלטיקו נסיונל.
קריירת מועדונים

פורי גדל במחלקת הנוער של אתלטיקו נסיונל, ובשנת 2020 החל לשחק בקבוצה הבוגרת של המועדון במסגרת ליגת העל הקולומביאנית. ב-13 ביולי 2022 הושאל פורי לדפורטיבו פריירה מליגת העל הקולומביאנית.
תארים

אליפות קולומביה (1): 2022 קלאוסורה
הגביע הקולומביאני (1): 2021
חדר תשמישי הקדושה

חדר תשמישי הקדושה בקתדרלת קלן
חדר תשמישי הקדושה בכנסייה בחנפ בהולנד. על השולחן אפוד המיסה
חדר תשמישי הקדושה (בלטינית: Sacristia) הוא בכנסייה חדר לשמירה על בגדי התפילה (כדוגמת גלימת הכומר הלבנה או האפוד המשמש את הכומר בזמן המיסה) וציוד כנסייתי אחר, כלי קודש (גביעים, פמוטים, נרות), ספרי קודש, לחם הקודש ותיקי הקהילה.
בדרך כלל ממוקם חדר תשמישי הקדושה בתוך הכנסייה, אך בחלק מהמקרים מדובר במבנה נספח או מבנה נפרד (כמו בחלק מהמנזרים). ברוב הכנסיות הוותיקות יותר, שוכן חדר תשמישי הקדושה ליד מזבח צדדי, או יותר בדרך כלל מאחורי או בצד המזבח הראשי.
בכנסיות חדשות יותר נמצא חדר תשמישי הקדושה לעיתים קרובות במקום אחר, כמו סמוך לכניסות לכנסייה. בחלק מהכנסיות יש יותר מחדר תשמישי קדושה אחד, שלכל אחד מהם יש תפקיד ספציפי. לעיתים קרובות משמשים חדרי תשמישי הקדושה הנוספים לתחזוקת הכנסייה וחפציה, כמו נרות וחומרים אחרים.
אטימולוגיה

חדר תשמישי הקדושה קרוי בלטינית "סקריסטיה" (Sacristia), מונח שמקורו מהמילה "קדוש" (sacer) שממנה נגזר התואר "סקריסטה" (sacrista) שמשמעו "הנזיר האחראי על הכנסייה". ממונח זה נגזר תוארו של מי שאחראי על החדר (ובפועל על הכנסייה) "סקריסטן" (אנ'). מהלטינית נגזר המונח לשפות האחרות: באנגלית sacristy בצרפתית Sacristie, בגרמנית Sakristei וכו'. לחדר זה יש לעיתים שמות אחרים, באנגלית Vestry ובגרמנית Garwehaus. התואר סקריסטן התגלגל באנגלית לתואר סקסטון (sexton) שממלא תפקיד זה בכנסיית רובע, ואחראי בנוסף לחדר לכנסייה ולאדמותיה (דומה בחלק מתפקידיו לתפקיד גבאי בבית כנסת).
תיאור

חדר תשמישי הקדושה הוא גם המקום בו הכומר והמשרתים בקודש מתלבשים ומתכוננים לפני הפולחן. הם ישובו לשם בתום הפולחן כדי להסיר את מלבושיהם ולסדר במקומם את כל אחד מהכלים ששימשו במהלך הפולחן. שם גם מאוחסנים כיסויי הבד של המזבח. עבורם יש ארונות בחדר תשמישי הקדושה. תפילת סקריסטיה היא תפילה הנאמרת לפני הפולחן, בדרך כלל עדיין בחדר תשמישי הקדושה. היא משמשת להכנה הרוחנית של הכומר והמשרתים בקודש.
בחדרי תשמישי הקדושה יש בדרך כלל אגן כיור מיוחד, המכונה פיסקינה (אנ'), אשר הניקוז שלו נקרא בהתאם "סקרריום" (sacrarium). הניקוז זורם ישירות לאדמה כדי למנוע ממים שהיו במגע עם פריטים קדושים, כמו מי הטבילה לאחר השימוש, להגיע לביוב או לבור ספיגה. הפיסקינה משמשת לשטיפת הבדים ששימשו במהלך חגיגת המיסה ומטליות ניקוי של גביעים ששימשו במהלך האוכריסטיה.
צנצנות יין הקודש, צלחת לחם הקודש, הגביע, וכלי קודש אחרים, הבדים המכסים את המזבח ולעיתים שמני הקודש מוחזקים בתוך חדר תשמישי הקדושה. רישומי הקהילה עשויים להישמר בחדר תשמישי הקדושה, והם מנוהלים על ידי פקיד הקהילה. חדרים אלו הם בדרך כלל מחוץ לתחום לציבור הרחב.
בנצרות המזרחית (אנ') ממלאים את תפקיד חדר תשמישי הקדושה הדיאקוניקון (אנ') והפרותזיס (אנ'), שני חדרים או אזורים הסמוכים לשולחן הקודש (המזבח).
חולדת חוף

| חולדת חוף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: חולדה
מין:: חולדת חוף
שם מדעי
 Rattus norvegicus ‏ג'ון ברקנהוט, 1769
תחום תפוצה


השוואה בין חולדה מצויה (למעלה) לבין חולדת חוף (למטה)
חולדת חוף (שם מדעי: Rattus norvegicus), הידועה גם בשמות חולדה נודדת, חולדת ביוב, וחולדה נורווגית, היא המין הנפוץ והמוכר ביותר בסוג חולדה. על אף שמה המדעי, אין קשר בין החולדה לנורווגיה. השם נוצר ככל הנראה בטעות במאה ה-17 על ידי חוקר הטבע האנגלי ג'ון ברקנהוט (John Berkenhout) שהאמין שהחולדות הגיעו לאנגליה באוניות מנורווגיה ב-1728, למרות שבאותה תקופה החולדה טרם הגיעה לנורווגיה, ומוצאה האמיתי הוא אסיה.
חולדת חוף היא מהגדולים בעל-המשפחה עכברים. אורך גופה הכולל נע בין כ-31 ל-48 ס"מ, אורך זנבה כ-12 עד 22 ס"מ ומשקלה נע בין 150 ל-500 גרם. צבעה חום או אפור. מקורה הוא מסין, אך כיום היא נפוצה בכל היבשות למעט אנטארקטיקה. זאת החולדה השולטת באירופה ובאמריקה הצפונית. למעט מקרים חריגים, חולדת החוף נמצאת בכל מקום בו בני האדם חיים, בעיקר באזורים עירוניים.
חולדת החוף היא סתגלנית ומשגשגת בערים ובמשכנות האדם. מאחר שהיא נושאת מחלות רבות, בהן מחלות מידבקות, היא נחשבת למזיק לאדם שפגיעתו גדולה ורעה.
חולדות מסוימות ממין זה משמשות כחיות מעבדה, אורגניזם מודל ואף כחיית מחמד.
הערות שוליים

↑  חולדת חוף באתר הרשימה האדומה של IUCN
↑  חולדת חוף במילון בעלי חיים א"י (תשכ"ג), 1963, באתר האקדמיה ללשון העברית
↑  (Brown rat (Rattus norvegicus
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| --- | --- |
בקרת זהויות :  NLI: 987007563243405171  GND: 4189072-3  LCCN: sh85111557  NKC: ph136878 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
זכויות להט"ב במוזמביק

| --- | --- |

מוזמביק
 מעמד בחוק:  חוקי מאז 2015
 טרנסג'נדריות:  אין נתונים
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  ישנה הגנה מפני אפליה על רקע נטייה מינית בתעסוקה
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נמנעה
לסביות, הומוסקסואלים, טרנסג'נדרים וביסקסואלים (להט"ב) במוזמביק מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין גברים או נשים הפכה לחוקית במדינה על פי החוק הפלילי החדש שנכנס לתוקף ביוני 2015, בעוד אפליה על בסיס נטייה מינית בתעסוקה הופללה מאז 2007. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.
מוזמביק, יחד עם מושבות פורטוגזיות אחרות לשעבר, מוגדרת כאחת המדינות האפריקאיות הטובות ביותר למחיה עבור להט"ב ביבשת, בעוד סקרים שונים מצאו רמות שונות של תמיכה בחקיקת זכויות להט"ב. עם זאת, זוגות חד-מיניים אינם רשאים להינשא או לאמץ ילדים כחוק, בעוד להט"ב ברחבי המדינה ממשיכים להתמודד עם אפליה ודעות קדומות בקרב האוכלוסייה.
מעמד בחוק

עד חקיקת חוק העונשין הנוכחי של מוזמביק מאז 2015, המעמד המשפטי של פעילות הומוסקסואלית היה מעורפל במוזמביק. במרץ 2011 הכריז שר המשפטים של המדינה בעת הסקירה התקופתית האוניברסלית (אנ') של מועצת זכויות האדם של האו"ם במדינה כי הומוסקסואליות אינה מוגדרת כעבירה פלילית במוזמביק. עם זאת, חוק העונשין אכן הכיל בתוכנו איסור על ביצוע פעילות הומוסקסואלית אשר כונתה כעבירה של "נוהגים נגד הטבע". לדברי האיגוד "ILGA", סעיפים 70 ו-71(4°) קבעו הטלת אמצעי אבטחה על אנשים שבדרך כלל נהגו ב-"מעשים נגד הטבע". אמצעי האבטחה כללו קשר של "התנהגות טובה", העמדת מאסר על תנאי לתקופה מסוימת, או אף כליאה בבית עבודה או במושבה חקלאית (מחצי שנה עד שלוש שנים).
בדצמבר 2014, הנשיא ארמנדו גבוזה חתם על חוק העונשין החדש, שמחק מתוכנו הוראות כלשהן בנוגע לאיסור ביצוע פעילות הומוסקסואלית בין מבוגרים בהסכמה. הוא פורסם בכתב העת הרשמי של המדינה ב-31 בדצמבר 2014 ונכנס לתוקף 180 ימים לאחר מכן (30 ביוני 2015).
הכרה בזוגיות חד-מינית

מוזמביק אינה מכירה בנישואים חד-מיניים, וגם לא בכל צורה מוגבלת של זוגיות חד-מינית (איחוד אזרחי, נישואי חוזה, מעמד ידועים בציבור). מחאות עבור הכשרת נישואים חד-מיניים והכרה במעמד ידועים בציבור דווחו מאז 2006.
הגנה מפני אפליה

בקנה אחד עם רוב המושבות האפריקאיות של האימפריה הפורטוגזית לשעבר, מוזמביק מדווחת כאחת המדינות בעלות רמות הקבלה החברתית הרחבות ביותר באפריקה כלפי להט"ב בשטחן. בעוד שממשלת מוזמביק דיווחה מעט על זכויות להט"ב לאורך השנים, כלל הדיווחים שהוזכרו על ידה היו אזכורים חיוביים. מאז 2007, מוזמביק היא אחת המדינות הבודדות באפריקה שמעניקות הגנה משפטית עבור הומוסקסואלים, לסביות וביסקסואלים מאפליה על רקע נטייה מינית בתעסוקה.
סעיף 4 לחוק העבודה 23/2007 קובע באומרו כי:
"אי-אפליה על רקע נטייה מינית, גזע או מעמד של HIV/איידס". סעיף 5 לחוק מקנה לעובדים זכות לפרטיות, המתייחסת ל-"חיים הפרטיים והאישיים של העובדים, כגון חיי משפחתם, יחסים אישיים, חיי המין, מצב בריאותם ואמונותיהם הפוליטיות והדתיות".
סעיף 108 לחוק קובע כי:
"לכל העובדים, בין אם אזרחים ובין אם זרים, ללא הבדל על בסיס מין, נטייה מינית, הזכות לקבל שכר וליהנות מהטבות שוות עבור עבודה שווה".
תנאי מחיה

פשעי שנאה ואלימות נגד להט"ב מוגדרים כנדירים במוזמביק, בניגוד לכמה מדינות אפריקאיות אחרות. עם זאת, אפליה אינה מוגדרת כבלתי מוכרת. דמות בולטת שהתבטאה בעד תמיכה בחקיקת זכויות להט"ב במוזמביק ובשאר מדינות אפריקה היה הנשיא לשעבר ז'ואקים שיסאנו, ששוחח עם מנהיגים אפריקאים נוספים עבור עצירת חוקים אנטי-הומוסקסואלים באפריקה, ובשנת 2014 כתב מכתב גלוי למנהיגים אפריקאים בנוגע לתמיכה בחקיקת זכויות להט"ב. סקר שנערך על ידי אפרוברומטר (אנ') משנת 2016 מצא כי רוב של 56% מאזרחי מוזמביק יברכו את שכנם ההומוסקסואל או לא יוטרדו מנטייתו החד-מינית לצד ארבע המדינות האפריקאיות שנשאלו עם תוצאת רוב בהן קייפ ורדה (74%), דרום אפריקה (67%) ונמיביה (55%). על פי סקר משנת 2017 שנערך על ידי האיגוד "ILGA" במדינה, כ-61% מהנסקרים הסכימו שאנשים הומוסקסואלים, לסביות וביסקסואלים צריכים ליהנות מאותן זכויות כגון הטרוסקסואלים, בעוד ש-23% לא הסכימו, לצד 66% שהסכימו כי יש להגן עליהם מפני אפליה בתעסוקה. באשר לטרנסג'נדרים, 66% הסכימו שהם צריכים להחזיק באותן הזכויות, 68% סברו שיש להגן עליהם מפני אפליה בתעסוקה ו-55% סברו שיש להעניק להם גישה לשנות את הסמן המגדרי המשפטי שלהם.
סקר משנת 2017 בקרב הערים מפוטו, ביירה ונמפולה מצא כי 85% התנגדו לאלימות נגד להט"ב והיו באים לעזור לקורבנות אם היו מותקפים פיזית, בעוד שתמיכה בהכשרת נישואים חד-מיניים עמדה על 47% במפוטו, 42% בנמפולה ו-38% בביירה ובהכשרת אימוץ על ידי זוגות חד-מיניים על 33% במפוטו, 43% בביירה ו-42% בנמפולה. בנוסף, הסקר מצא כי שליש מהמשיבים הצהירו כי הם מכירים באופן אישי אדם שמוגדר כלסבית, הומוסקסואל, טרנסג'נדר או ביסקסואל גלוי.
תנאי מחיה > ארגונים

"למבדה מוזמביק" (באנגלית: Lambda Mozambique), ארגון שפועל בסוגיות שונות כולל שיפור מעמד זכויות הלהט"ב במדינה, ביקש להירשם כארגון לא ממשלתי מאז 2008 (תהליך שלרוב נמשך שישה שבועות). בשנת 2010, לאחר שמשרד המשפטים התעלם מהבקשה במשך שנתיים, הארגון הפנה את התיק לנציבות העליונה לזכויות אדם של האו"ם בבקשה לפעול בטיפול הפרת זכותם להתאגדות. מועצת זכויות האדם של האו"ם קראה למוזמביק לרשום את הארגון מאז שנת 2011.
טבלת סיכום

| --- | --- |
פעילות הומוסקסואלית חוקית:  (מאז 2015)
גיל הסכמה שווה לזוגות הטרוסקסואלים:  (מאז 2015)
חוקים נגד אפליה בתעסוקה:  (מאז 2007, עבור נטייה מינית)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית לזוגות לסביות: 
הכרה משפטית בשינוי מגדר:  אין נתונים
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
זכויות להט"ב בחבר העמים הבריטי
הערות שוליים

↑  Belinda O'Donnell, Africa’s Most And Least Tolerant Countries | Most Homophobic, UN Dispatch, ‏2016-03-03 (באנגלית אמריקאית)
↑  Antalya Gezilecek Yerler, After 10 Years of Legal Battles, Mozambique's Only LGBT Organization Takes a Step Closer to Legal Recognition, Global Voices, ‏2017-11-28 (באנגלית)
↑  Mozambique Gay Rights Group Wants Explicit Constitutional Protections, web.archive.org, ‏2011-03-05
1 2  Gay Mozambique News & Reports, archive.globalgayz.com
↑  Moçambique reafirma que homossexualidade não constitui crime., web.archive.org, ‏2016-03-04
1 2  afrol News - Mozambique discovers its gay minority, www.afrol.com
↑  Biggest Ever Studies on Attitudes to Religion and Morality in Africa Released | Newstime Africa, web.archive.org, ‏2014-04-07
↑  afrol News - Homosexuality now debated all over Africa, www.afrol.com
↑  "Lei n.º 23/2007 (p. 20), Boletim Da República, 1 de Agosto de 2007", web.archive.org
↑  "Labour Law, law nr. 23/2007", web.archive.org
↑  Mozambique LGBT activists move on to next battle after anti-gay law scrapped, the Guardian, ‏2015-06-30 (באנגלית)
↑  Joe Morgan, Mozambique’s former president calls for gay rights in Africa, Gay Star News, ‏2014-02-20 (באנגלית בריטית)
↑  An Open Letter to Africa’s Leaders - Joaquim Chissano, former President of Mozambique, The Africa Report.com, ‏2014-01-14 (באנגלית אמריקאית)
↑  Africa’s most and least homophobic countries, Erasing 76 Crimes, ‏2016-03-09 (באנגלית אמריקאית)
↑  ILGA-RIWI Global attitudes survey, ILGA, ‏2017-09-28 (באנגלית)
↑  ATTITUDES TOWARDS HOMOSEXUALITY, spark.adobe.com
↑  Most Mozambicans against homosexual violence, study finds, MambaOnline - Gay South Africa online, ‏2018-06-04 (באנגלית אמריקאית)
↑  A Fight for Recognition: The LGBT Community's Battle in Mozambique, HuffPost, ‏2014-01-23 (באנגלית)
↑  MOZAMBIQUE GAY RIGHTS GROUP FIGHTS TO BE REGISTERED, MambaOnline - Gay South Africa online, ‏2014-11-05 (באנגלית אמריקאית)
↑  Mozambique accused of 'double speak' on LGBTI Rights, MambaOnline - Gay South Africa online, ‏2016-01-28 (באנגלית אמריקאית)
חוק להגנה על השקעות הציבור בישראל בנכסים פיננסיים

| --- | --- |

 פרטי החוק
 תאריך חקיקה:  11 ביולי 1984
 תאריך חקיקה עברי:  י"א בתמוז תשמ"ד
 גוף מחוקק:  הכנסת העשירית
 חוברת פרסום:  ספר החוקים 1121, עמ' 178
 הצעת חוק:  ממשלתית
 משרד ממונה:  משרד האוצר
 מספר תיקונים:  1
 נוסח מלא:  הנוסח המלא
 
חוק להגנה על השקעות הציבור בישראל בנכסים פיננסיים, תשמ"ד-1984 אושר בכנסת ב-2 ביולי 1984, ובא לצמצם את החשש של ציבור המשקיעים מפגיעה רטרואקטיבית בתנאים שניתנו להשקעות פיננסיות, באמצעות הגבלת כוחה של הממשלה לערוך שינויים כאלה.
היסטוריה חקיקתית

תהליך החקיקה של החוק היה מהיר ביותר: הממשלה הגישה אותו לכנסת ב-2 ביולי 1984, ובו ביום הוא עבר קריאה ראשונה, דיון בוועדת הכספים ואישור בקריאה שנייה ושלישית.
בדברי ההסבר להצעת החוק הוצגה מטרתו:
בהמשך דברי ההסבר מוצג אופן מתן ההגנה:
בעת הדיון בחוק בקריאה ראשונה הסתייג חבר הכנסת אמנון רובינשטיין מהשריון הלא שגרתי של החוק:
בעת הצגת החוק לקריאה שנייה ושלישית התייחס שר האוצר יגאל כהן-אורגד לסוגיית השריון של החוק: